Sangen er kreditert duoen John Lennon / Paul McCartney, men er i sin helhet skrevet av Lennon. «Strawberry Fields Forever» ble først utgitt på en dobbel A-side singel sammen med McCartney-låten «Penny Lane» 13. februar 1967 og ble nummer 2 på de engelske singlelistene. Den ble senere samme år utgitt på albumet . «Strawberry Fields Forever» var i utgangspunktet tenkt å være en del av albumet men ble utelatt etter ønske fra George Martin og Brian Epstein, noe George Martin senere har uttalt som "en av de største feiltagelsene jeg har gjort". Sangen har sin tittel etter barnehjemmet Strawberry Field drevet av Frelsesarmeen i Liverpool, hvor Lennon pleide å leke som barn.